**Mark Webber** (\* 27. augusta 1976, Queanbeyan) je austrálsky pilot Formuly 1. Kariéru v F1 začal v sezóne 2002 v tíme Minardi, je bývalým pilotom tímu Red Bull Racing, pre ktorý získal so Sebastianom Vettelom v roku 2010 titul v Pohári konštruktérov. Webber je tiež zanieteným tenistom (3 krát vyhral tenisový turnaj F1 Pro-Am v Barcelone) a organizátorom charitatívnych akcií. 

Otec Marka predával motocykle, ktoré od malička priťahovali jeho pozornosť. V roku 1991 sa však rozhodol pre motokáry a napriek relatívne vysokému veku rýchlo dosiahol na najvyššie méty. Vyhral v šampionáte štátu Nový Južný Wales a prešiel do Formuly Ford, pre ktorú začal neskôr jazdiť medzinárodné preteky.

Zlom v kariére Marka Webbera nastal v roku 1995, kedy sa z Austrálie presťahoval do Veľkej Británie. Počas sezóny 1997 dostal ponuku od Mercedesu-AMG na miesto v pretekoch športových automobilov a hoci k dohode nedošlo, Mark pre tento tím testoval a stal sa oficiálnym juniorským jazdcom Mercedesu pre rok 1998 v šampionáte FIA GT. Začal spolupracovať s Paulom Stoddartom, v tom čase vlastníkom tímu European Racing v sérii Formula 3000 a po tom, čo Stoddart odkúpil tím Minardi, otvorili sa Markovi dvere do sveta F1 práve v monoposte Minardi. V závere roka 1999 sa Mark posadil do monopostu F1, keď testoval pre tím Arrows.

V sezóne 2000 už Austrálčan pôsobil ako testovací pilot Arrowsu, popri čom naďalej úspešne pôsobil vo Formule 3000, kde skončil na 3. mieste. Vo Formule 1 testoval pre tím Benetton a v nižšej súťaži sa stal jazdcom tímu Super Nova Racing, pre ktorý vybojoval celkové 2. miesto. 

V roku 2002 Marka na pozícii testovacieho jazdca v Benettone nahradil Fernando Alonso a stal sa jazdcom tímu Minardi. Debutoval na domácej Grand Prix Austrálie 2002 a vybojoval bodované 5. miesto, čím získal prvé body pre Minardi od roku 1999. 

Mark Webber s monopostom Jaguar v Grand Prix USA 2004
V sezónach 2003 a 2004 jazdil v tíme Jaguar Racing, kde dosahoval najmä kvôli poruchovosti striedavé výsledky. 

Keďže bol osud tímu Jaguar pre sezónu 2005 nejasný, prestúpil Webber do Williamsu, kde jazdil s Nickom Heidfeldom. V Monaku dosiahol Mark po skvelom výkone na pódiové umiestnenie, keď skončil tretí. Sezónu po viacerých problémoch dokončil na 10. mieste so ziskom 36 bodov, v tej nasledujúcej skončil so ziskom 7. bodov až na 14. mieste. 

Po vypršaní kontraktu prešiel Webber do tímu Red Bull Racing, kde mal v sezóne 2007 jazdiť spolu s Davidom Coulthardom. Na Grand Prix Európy dosiahol na svoje druhé pódiové umiestnenie, rovnako tretím miestom, no napokon smolnú sezónu ukončil so ziskom 10 bodov na konečnom 12. mieste.

V sezóne 2008 získal pre Red Bull 21 bodov, čo stačilo na celkové 11. miesto, o rok neskôr to už bolo aj zásluhou víťazstiev v Nemecku a Brazílii 69,5 bodu, čo Austrálčanovi vynieslo konečné 4. miesto. Výbornými výkonmi pokračoval i v ročníku 2010, kedy ho zaváhania v závere sezóny obrali o náskok v boji o zisk titulu majstra sveta. Ten získal v posledných pretekoch jeho tímový kolega Sebastian Vettel a Mark sa so ziskom 242 bodov umiestnil na celkovom 3. mieste za Alonsom.

Kompletné výsledky vo Formule 1
-------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Rok | Tím | Šasi | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Umiestnenie | Body |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | KL Minardi Asiatech | Minardi PS02 | Asiatech AT02 3.0 V10 | AUS5 | MALDNF | BRA11 | SMR11 | ESPDNS | AUT12 | MON11 | CAN11 | EUR15 | GBRDNF | FRA8 | GERDNF | HUN16 | BELDNF | ITADNF | USADNF | JPN10 |  |  | 16. miesto | 2 |
| 2003 | Jaguar Racing | Jaguar R4 | Cosworth CR-5 3.0 V10 | AUSDNF | MALDNF | BRA9 | SMRDNF | ESP7 | AUT7 | MONDNF | CAN7 | EUR6 | FRA6 | GBR14 | GER11 | HUN6 | ITA7 | USADNF | JPN11 |  |  |  | 10. miesto | 17 |
| 2004 | Jaguar Racing | Jaguar R5 | Cosworth CR-6 3.0 V10 | AUSDNF | MALDNF | BHR8 | SMR13 | ESP12 | MONDNF | EUR7 | CANDNF | USADNF | FRA9 | GBR8 | GER6 | HUN10 | BELDNF | ITA9 | CHN10 | JPNDNF | BRADNF |  | 13. miesto | 7 |
| 2005 | BMW WilliamsF1 Team | Williams FW27 | BMW P84/5 3.0 V10 | AUS5 | MALDNF | BHR6 | SMR7 | ESP6 | MON3 | EURDNF | CAN5 | USADNS | FRA12 | GBR11 | GERDNF | HUN7 | TURDNF | ITA14 | BEL4 | BRADNF | JPN4 | CHN7 | 10. miesto | 36 |
| 2006 | WilliamsF1 Team | Williams FW28 | Cosworth CA2006 2.4V8 4 Series | BHR6 | MALDNF | AUSDNF | SMR6 | EURDNF | ESP9 | MONDNF | GBRDNF | CAN 12 | USADNF | FRADNF | GERDNF | HUNDNF | TUR10 | ITA10 | CHN8 | JPNDNF | BRADNF |  | 14. miesto | 7 |
| 2007 | Red Bull Racing | Red Bull RB3 | Renault RS27 2.4 V8 | AUS13 | MAL10 | BHRDNF | ESPDNF | MONDNF | CAN9 | USA7 | FRA12 | GBRDNF | EUR3 | HUN9 | TURDNF | ITA9 | BEL7 | JPNDNF | CHN10 | BRADNF |  |  | 12. miesto | 10 |
| 2008 | Red Bull Racing | Red Bull RB4 | Renault RS27 2.4 V8 | AUSDNF | MAL7 | BHR7 | ESP5 | TUR7 | MON4 | CAN12 | FRA6 | GBR10 | GERDNF | HUN9 | EUR12 | BEL8 | ITA8 | SINDNF | JPN8 | CHN14 | BRA9 |  | 11. miesto | 21 |
| 2009 | Red Bull Racing | Red Bull RB5 | Renault RS27 2.4 V8 | AUS12 | MAL6‡ | CHN2 | BHR11 | ESP3 | MON5 | TUR2 | GBR2 | GER1 | HUN3 | EUR9 | BEL9 | ITADNF | SINDNF | JPN17 | BRA1 | ABU2 |  |  | **4. miesto** | **69,5** |
| 2010 | Red Bull Racing | Red Bull RB6 | Renault RS27 2,4 V8 | BHR8 | *AUS*9 | ***MAL***2 | CHN8 | **ESP**1 | **MON**1 | **TUR**3 | CAN5 | EURDNF | GBR1 | GER6 | HUN1 | BEL2 | ITA6 | SIN3 | **JPN**2 | KORRet | BRA2 | ABU8 | 3. miesto | 242 |

 | 

| Legenda |
| --- |
| Farba | Výsledok | Skratka |
| Zlatá | Víťaz | – |
| Strieborná | 2. miesto | – |
| Bronzová | 3. miesto | – |
| Zelená | Bodované umiestnenie | – |
| Modrá | Umiestnenie mimo bodované pozície | – |
| Neklasifikované umiestnenie | NC |
| Fialová | Nedokončil | DNF |
| Červená | Nekvalifikoval sa | DNQ |
| Nepredkvalifikoval sa | DNPQ |
| Čierna | Diskvalifikovaný | DSQ |
| Biela | Neštartoval | DNS |
| Závod zrušený | C |
| Bez farby | Netrénoval | DNP |
| Vylúčený | EX |
| Neprišiel | DNA |
| Odstúpil | WD |
| **Tučné písmo** – pole position*Kurzíva* – najrýchlejšie kolo† – nedokončil, no odjazdil 90% pretekov a teda bol klasifikovaný |

 |

‡ Polovičný počet bodov, pretože bolo odjazdených menej ako 75% dĺžky pretekov.

Iné projekty
------------

Commons
* Spolupracuj na Commons Commons ponúka multimediálne súbory na tému **Mark Webber**

Externé odkazy
--------------

* oficálna webstránka pretekára

Zdroj
-----

* *Tento článok je čiastočný alebo úplný preklad článku Mark Webber na anglickej Wikipédii.*

Autoritné údaje: * LCCN: no2017068545
* NK ČR: osa20181017824
* VIAF: 9546147907519879210001
* WorldCat: lccn-no2017068545